cyanic-selkie/wikianc huggingface dataset:
শারদা শ্রীনিবাসন
কর্মজীবন
১৯৮৬ সালে শারদা আরও চারজন সতীর্থর সাথে ইংরেজি ছায়াছবি 'নিউক্লিয়ার উইন্টার'-এর জন্যে সহ-পরিচালনা, নৃত্য পরিকল্পনা এবং অভিনয় করেছিলেন; এই ছায়াছবিটি ১৯৮৮ সালের কান চলচ্চিত্র উতসবে বিশেষ বিভাগে বিজয়ী হয়েছিল।ছায়াছবিটি প্রযোজনা করেছিলেন হোমি শেঠনা এবং পরিচালনায় ছিলেন জুল ভেল্লানি। শারদা ছাড়া, অভিনয়ে ছিলেন বিজয় কৃষ্ণ এবং মিশু ভেলানি। ছায়াছবিটি ভারতীয় প্রযুক্তিবিদ্যা প্রতিষ্ঠানের পাওয়াই ক্যাম্পাসে চিত্রায়িত করা হয়েছিল। এই চলচ্চিত্রটি শারদার জন্য একটি সফল নৃত্য জীবনের সূচনা হিসাবে চিহ্নিত করা যায়।
শারদা ‘ইন্ডিয়া’স লিজেন্ডারি ওয়াটজ স্টিল: প্রাচীন বিশ্বের একটি উন্নত উপাদান’ বইটির লেখক। তিনি যুক্তরাজ্যের রয়েল এশিয়াটিক সোসাইটির ফেলো এবং ওয়ার্ল্ড একাডেমি অফ আর্ট অ্যান্ড সায়েন্সের একজন সদস্য ।
নাচ
আন্তর্জাতিক জ্যোতির্বিজ্ঞানের ঘোষিত বর্ষ ২০০৯ তে বিজ্ঞানী-নৃত্যশিল্পী শারদা শ্রীনিবাসন দ্বারা সজ্জিত আলোকচিত্র -মন্তাজ প্রদর্শনী 'ড্যান্স ই-টয়লেট: নটরাজ এবং লে কসমস'  এলায়েন্স ফ্রান্সাইজ বেঙ্গালুরু প্রদর্শন কক্ষে প্রদর্শিত হয়েছে ।
শারদা দক্ষিণ ভারতীয় শাস্ত্রীয় নৃত্য ভারতনাট্যমের নৃত্যশিল্পী। তিনি চোল প্রদর্শনীর জন্য রয়্যাল এশিয়াটিক সোসাইটি, রয়্যাল একাডেমি অফ আর্টস-এ বক্তৃতা দিয়েছেন এবং নৃত্যপরিবেশনা করেছেন। এছাড়া তিনি জ্যোতির্বিজ্ঞানের আন্তর্জাতিক অকাদেমি, তাত্ত্বিক পদার্থবিজ্ঞানের আন্তর্জাতিক কেন্দ্র, আইএনটিসিএইচ-বেলজিয়াম,লন্ডনের নেহেরু সেন্টার, চীন কনজারভেটরি অফ মিউজিক ,হায়দ্রাবাদে জাতীয় বিজ্ঞানের ইতিহাস সেমিনারে ,জাপানের টয়োমা বিশ্ববিদ্যালয় এবং অন্যান্য অনেক জায়গায় নৃত্য পরিবেশনা করেছেন। ২০০৮ সালের জুনে তিনি দক্ষিণ ভারতীয় ব্রোঞ্জ এবং নটরাজ সম্পর্কিত শিল্প-বিজ্ঞান-নৃত্যের দৃষ্টিভঙ্গিতে 'শিবের কসমিক নৃত্য' শিরোনামে অ্যালায়েন্স ফ্রেঞ্চাইজ বেঙ্গালুরুতে একটি আলোকচিত্র প্রদর্শনী করেছিলেন ।
ড্যান্সে ই-টোয়েল: নটরাজ এট লে কসমস (তারার নৃত্য: নটরাজ এবং কসমস) ছিল শারদা শ্রীনিবাসনের পরিচালনায় একটি মিথস্ক্রিয় সঙ্গীত ও নৃত্যের অনুষ্ঠান যা ভারত ও ইউরোপের মধ্যে প্রথম এই ধরনের অনুষ্ঠান যা সরাসরি আন্তর্জালের মাধ্যমে সম্প্রচারিত হয়েছিল। আন্তর্জাতিক জ্যোতির্বিজ্ঞান বর্ষ- ২০০৯ উদযাপনের অংশ হিসাবে ২০০৯ সালের ১লা অক্টবর অক্টোবর ভারতের বেঙ্গালুরুতে এই অনুষ্ঠানটি অনুষ্ঠিত হয়েছিল। সৃজনশীল নৃত্য পরিকল্পনা, শিল্প, বিজ্ঞান এবং উন্নত প্রযুক্তির আশ্চর্য সংশ্লেষ এটিকে আরও আকর্ষক করে তুলেছিল ।
গাণিতিক প্রক্রিয়া
Basic arithmetic operators.svg গাণিতিক প্রক্রিয়াসমূহ:+, যোগ (addition)
−, বিয়োগ (subtraction)
÷, ভাগ (division)
×, গুণ (multiplication)]] গণিতের ভাষায় গাণিতিক প্রক্রিয়া (Operation) হলো এমন একটি ফাংশন যা শূন্য সংখ্যক অথবা তার অধিক সংখ্যক এবং অপারেন্ড নামক ইনপুট মানকে বা মানসমূহকে একটি সু-সংজ্ঞায়িত আউটপুট মানে রূপান্তরিত করে। অপারেন্ড যা আর্গুমেন্ট নামেও পরিচিত তার সাংখ্যিক পরিমাণই হচ্ছে গাণিতিক প্রক্রিয়ার পক্ষসংখ্যা বা অ্যারিটি।
সবচেয়ে বেশি অধ্যয়নকৃত ও আলোচিত গাণিতিক প্রক্রিয়াগুলো দ্বিপক্ষীয় গাণিতিক প্রক্রিয়া, আর এগুলো হচ্ছে সেইসব গাণিতিক প্রক্রিয়া যাদের অ্যারিটি বা পক্ষসংখ্যা ২। উদাহরণস্বরূপ, যোগ, বিয়োগ, গুণ, ভাগ হলো দ্বিপক্ষীয় গাণিতিক প্রক্রিয়া। আর, একপক্ষীয় গাণিতিক প্রক্রিয়া অর্থাৎ একটি মাত্র পক্ষসংখ্যার গাণিতিক প্রক্রিয়ার মধ্যে রয়েছে ত্রিকোণমিতিক ফাংশন, যোগাত্মক বিপরীত এবং গুণাত্মক বিপরীত। পক্ষসংখ্যা অ্যারিটি শূন্য এমন গাণিতিক প্রক্রিয়াসমূহের একটি হচ্ছে ধ্রুবক। মিশ্র গুণন হচ্ছে পক্ষসংখ্যা অ্যারিটি ৩-এর গাণিতিক প্রক্রিয়ার একটি উদাহরণ। ইংরেজি বলয়ে যা ternary operation নামে পরিচিত।
সাধারণত পক্ষসংখ্যা অ্যারিটিকে সসীম হিসেবেই নেওয়া হয়। তবে কখনো কখনো অসীম সংখ্যক পক্ষসংখ্যার গাণিতিক প্রক্রিয়াও বিবেচনায় নেওয়া হয় যা ইংরেজিতে infinitary operation, বলা হয়। তাই এক্ষেত্রে "সাধারণ" গাণিতিক প্রক্রিয়াগুলোকে বলা যায় সসীম পক্ষসংখ্যার গাণিতিক প্রক্রিয়া, ইংরেজিতে যা finitary operations।
আংশিক গাণিতিক প্রক্রিয়াকে একটি গাণিতিক প্রক্রিয়ায় অনুরূপভাবেই সংজ্ঞায়িত করা হয়, কিন্তু এটা করা হয় ফাংশনের পরিবর্তে আংশিক ফাংশনের মাধ্যমে।
গাণিতিক প্রক্রিয়ার প্রকারভেদ
দুটি সাধারণ ধরনের গাণিতিক প্রক্রিয়া রয়েছে। যথা: একপক্ষীয়ও দ্বিপক্ষীয়। একপক্ষীয় গাণিতিক প্রক্রিয়ায় কেবল একটি মান থাকে, যেমন: নেগেশন এবং ত্রিকোণমিতিক ফাংশন। পক্ষান্তরে দ্বিপক্ষীয় গাণিতিক প্রক্রিয়ায় দুটি মান নেওয়া হয়। আর এদের মধ্যে রয়েছে যোগ, বিয়োগ, গুণ, ভাগ, সূচকীকরণ এবং মূল নির্ণয়।
গাণিতিক প্রক্রিয়ায় সংখ্যা অপেক্ষা বরং গাণিতিক বস্তুগুলোকেই অন্তর্ভুক্ত করা যায়। লজিক গণিতের লজিক মান তথা সত্যক মানকেও (সত্য এবং মিথ্যা) and, or, ও not এর মতো লজিক অপারেশন প্রয়োগ করে অন্তর্ভুক্ত করা যেতে পারে। কে সংযোজনও করা যায় আবার পরিহারও করা যায়। প্রথমে প্রথম ঘূর্ণন এবং তারপর দ্বিতীয় ঘূর্ণনটি সম্পাদনপূর্বক ফাংশন কম্পোজিশন অপারেশন ব্যবহার করে ঘূর্ণনসমূহকেও গাণিতিক প্রক্রিয়ার অন্তর্ভুক্ত করা যায়। সেটের গাণিতিক প্রক্রিয়ারগুলোর মধ্যে দ্বিপক্ষীয় প্রক্রিয়া হিসেবে রয়েছে সেটের সংযোগ, সেটের ছেদ এবং একপক্ষীয় প্রক্রিয়া হিসেবে সেটের পূরক।  এবং যেসব ফাংশন গাণিতিক প্রক্রিয়ার অন্তর্ভুক্ত তাদের মধ্যে রয়েছে ফাংশন কম্পোজিশন এবং কনভোল্যুশন।
গাণিতিক প্রক্রিয়াকে এর  ডোমেইনের প্রতিটি সম্ভাব্য মানের জন্য সংজ্ঞায়িত করা নাও হতে পারে। উদাহরণস্বরূপ, বাস্তব সংখ্যার ক্ষেত্রে শূন্য দ্বারা ভাগ করা কিংবা ঋণাত্মক সংখ্যার বর্গমূল নির্ণয় করা সম্ভব নয়। যেসব মানের জন্য কোনো গাণিতিক প্রক্রিয়া সংজ্ঞায়িত হয়, সেই মানগুলো একটি সেট গঠন করে যাকে এই গাণিতিক প্রক্রিয়াটির সংজ্ঞার ডোমেইন বা সক্রিয় ডোমেইন বলা হয়।  উদাহরণস্বরূপ, বাস্তব সংখ্যায়, স্কোয়ারিং অপারেশন শুধুমাত্র অ-ঋণাত্মক সংখ্যা তৈরি করে; codomain বা কোডোমেইন হল বাস্তব সংখ্যার সেট, কিন্তু এর পরিসীমা হল অ-নেতিবাচক সংখ্যা।
গাণিতিক প্রক্রিয়া অসদৃশ গাণিতিক বস্তুর সাথে জড়িত হতে পারে। যেমন: একটি ভেক্টরকে একটি স্কেলার দ্বারা গুণ করে আরেকটি ভেক্টর গঠন করা যেতে পারে, যে গাণিতিক প্রক্রিয়াটি আবার স্কেলার গুণন নামে পরিচিত। আরেকটি উদাহরণ হচ্ছে, দুটি ভেক্টরের inner product অপারেশন, যেখানে একটি স্কেলার রাশি উৎপন্ন হয়।  একটি গাণিতিক প্রক্রিয়ার নির্দিষ্ট কিছু বৈশিষ্ট্য থাকতেও পারে আবার নাও থাকতে পারে। যেমন: এটি হতে পারে সহযোজী, বিনিময়ী, প্রতি-বিনিময়ী, idempotent ইত্যাদি।
একটি গাণিতিক প্রক্রিয়া যে মানগুলো গ্রহণ করে তাদেরকে একত্রে অপারেন্ড, আর্গুমেন্ট অথবা ইনপুট বলা হয় এবং যে মানটি উৎপন্ন হয় তাকে মান, ফলাফল অথবা আউটপুট বলা হয়। একটি গাণিতিক প্রক্রিয়ার দুইয়ের কম বা অধিক ইনপুট থাকতে পারে, যার মধ্যে শূন্য সংখ্যক ইনপুট থেকে অসীম সংখ্যক ইনপুটও অন্তর্ভুক্ত। )
অপারেটর একটি অপারেশন বা গাণিতিক প্রক্রিয়ারই অনুরূপ যা গাণিতিক প্রক্রিয়ার প্রতীককে অথবা গাণিতিক প্রক্রিয়ার কার্যধারাকে নির্দেশে ব্যবহার করা হয়, তাই এদের দৃষ্টিভঙ্গি ভিন্ন। উদাহরণস্বরূপ, প্রায়শই যখন "যোগের অপারেশন" বা "যোগ অপারেশন" বা "যোগের গাণিতিক প্রক্রিয়া" ইত্যাদির কথা বলা হয়, তখন অপারেন্ড এবং ফলাফলের উপর আলোকপাত করা হয়। আবার যখন "যোগ অপারেটর", "যোগের অপারেটর" ইত্যাদির কথা বলা হয়, তখন গাণিতিক প্রক্রিয়াটির কলাকৌশলের উপর অথবা আরও প্রতীকি দৃষ্টিভঙ্গী থেকে বলা যায়, +: X × X → X ফাংশনের নজর দেওয়া হয়।
সংজ্ঞা
X1, …, Xn থেকে Y-এ একটি An n-ary অপারেশন ω (পক্ষসলখ্যা n এরূপ গাণিতিক প্রক্রিয়া) হচ্ছে এমন একটি ফাংশন যেখানে, ω: X1 × … × Xn → Y। এখানে, X1 × … × Xn সেটটিকে ডোমেইন, Y সেটটিকে কোডোমেইন এবং সুনির্দিষ্ট অঋণাত্মক পূর্ণসংখ্যা (অপারেন্ডের সংখ্যা) n-কে গাণিতিক প্রক্রিয়াটির পক্ষসংখ্যা অ্যারিটি বলা হয়। তাই একটি একপক্ষীয় গাণিতিক প্রক্রিয়ার (unary operation) অ্যারিটি ১ এবং একটি দ্বিপক্ষীয় গাণিতিক প্রক্রিয়ার (binary operation) অ্যারিটি ২ থাকে। অ্যারিটি শূন্য এমন গাণিতিক প্রক্রিয়াকে শূন্যপক্ষীয় গাণিতিক প্রক্রিয়া, (nullary operation) বলা হয়, যা কেবল কোডোমেইন Y-এর একটি উপাদান। কোনো n-ary অপারেশনকে একটি (n + 1)-ary অন্বয়রূপেও দেখা যেতে পারে, যা এর n ইনপুট ডোমেইনের সাপেক্ষে মোট এবং এর আউটপুট ডোমেইনের সাপেক্ষে অনন্য।
X1, …, Xn থেকে Y-এ একটি n-ary আংশিক অপারেশন ω হচ্ছে একটি আংশিক ফাংশন ω: X1 × … × Xn → Y। একটি n-ary আংশিক অপারেশনকো একটি (n + 1)-ary অন্বয়রূপেও দেখা যেতে পারে,যা এর আউটপুট ডোমেইনের সাপেক্ষ অনন্য। সাধারণভাবে সসীম পক্ষীয় গাণিতিক প্রক্রিয়া (finitary operation) কী উপরে সেটায় বর্ণনা করা হয়েছে অপারেন্ডের সসীম সংখ্যার (যার মান n ) মাধ্যমে। গাণিতিক অপারেশনের সুস্পষ্টভাবে আরও সম্প্রসারণ রয়েছে, যেখানে অ্যারিটিকে একটি অসীম ক্রমের মাধ্যমে অথবা অঙ্কের মাধ্যমে গ্রহণ করা হয়, এমনকি অপারেন্ডগুলোকে সূচীকরণ করে এমন একটি স্বাধীন সেটের মাধ্যমেও অ্যারিটিকে গণ্য করা হয়।
প্রায়শই, অপারেশন শব্দটি ব্যবহার করে এটা বোঝানো হয় যে, ফাংশনের ডোমেনে কোডোমেনের একটি ঘাত অন্তর্ভুক্ত রয়েছে (যা হচ্ছে কোডোমেনের এক বা একাধিক অনুলিপি কার্টেসীয় গুণজ, যদিও এটি কোনোভাবেই সর্বজনীন নয়, যেমন এটা সর্বজনীন নয় ডট গুণনের ক্ষেত্রে, যেখানে ভেক্টরকে গুণ করা হয় এবং এর ফল একটি স্কেলার হয়। একটি n-ary অপারেশন ω: Xn → X কে বলা হয় অভ্যন্তরীণ অপারেশন। ω: Xi × S × Xn − i − 1 → X যেখানে স্কেলার সেট অথবা অপারেটর সেট S এর ভিত্তিতে 0 ≤ i < n-কে বলা হয় বাহ্যিক অপারেশন। In particular for a binary operation, ω: S × X → X is called a left-external operation by S, and ω: X × S → X is called a right-external operation by S''. An example of an internal operation is vector addition, where two vectors are added and result in a vector. An example of an external operation is scalar multiplication, where a vector is multiplied by a scalar and result in a vector.
কামেচ্ছা
কামেচ্ছা বা যৌন আকাঙ্ক্ষা হল আবেগ এবং প্রেরণামূলক অবস্থা যা যৌন উদ্দেশ্য বা কার্যকলাপের প্রতি আগ্রহ, অথবা যৌন বস্তু খোঁজার জন্য বা যৌন কার্যকলাপে লিপ্ত হওয়ার জন্য অভিযানের মাধ্যমে চিহ্নিত করা হয়। এটি যৌনতার এমন দিক, যা এক ব্যক্তি থেকে অন্য ব্যক্তির মধ্যে উল্লেখযোগ্যভাবে পরিবর্তিত হয় এবং পরিস্থিতির উপর নির্ভর করে ওঠানামা করে। এটি মানব জীবনের একক সবচেয়ে সাধারণ যৌন ঘটনা হতে পারে।
কামেচ্ছা হল বিষয়ভিত্তিক অনুভূতির অবস্থা যা অভ্যন্তরীণ ও বাহ্যিক উভয় ইঙ্গিত দ্বারা উদ্ভূত হতে পারে এবং এর ফলে প্রকাশ্য যৌন আচরণ হতে পারে বা নাও হতে পারে। আকাঙ্ক্ষা কল্পনা এবং যৌন কল্পনার মাধ্যমে বা এমন একজন ব্যক্তিকে উপলব্ধি করার মাধ্যমে যাকে একজন আকর্ষণীয় বলে মনে করে। এটি যৌন উত্তেজনার মাধ্যমেও তৈরি ও পরিবর্ধিত হয়, যা যৌন আকাঙ্ক্ষার কারণে হয় যার উপর এখনও কাজ করা হয়নি। মানুষের যৌন আকাঙ্ক্ষার শারীরিক প্রকাশের মধ্যে রয়েছে চাটা, চুষা, জিহ্বা বের হওয়া, এবং ঠোঁট স্পর্শ করা।
কামেচ্ছা স্বতঃস্ফূর্ত বা প্রতিক্রিয়াশীল হতে পারে,   ইতিবাচক বা নেতিবাচক, এবং বর্ণালীতে তীব্রতা পরিবর্তিত হতে পারে। যৌন আকাঙ্ক্ষা এবং কীভাবে এটি প্রকাশ করা উচিত সে সম্পর্কে দৃষ্টিভঙ্গি সমাজ এবং ধর্মগুলির মধ্যে উল্লেখযোগ্যভাবে পরিবর্তিত হয়।
হারিস
হারিস ( هريس) শব্দটি একটি আরবি শব্দ হারসা থেকে উদ্ভূত হয়েছে যার অর্থ হল থেতলানো বা থেতলে মাখা।
আর্মেনিয়ান উপাখ্যান অনুসারে আর্মেনিয়ার পৃষ্ঠপোষক সাধক, গ্রেগরি দ্য ইলুমিনেটর দরিদ্রদের জন্য ভালবেসে বিভিন্ন দানের আয়োজন করেছিলেন এবং খাবার সরবরাহ করছিলেন। ভিড় বাড়তে থাকায় লোকজনদের খাওয়ানোর জন্য পর্যাপ্ত ভেড়া ছিল না তাই রান্নার খাবারে গম যোগ করা হয়েছিল। তারা লক্ষ্য করলো যে গমগুলো রান্নার সময় কড়াইয়ের নিচে লেগে যাচ্ছে। সন্ত গ্রেগরি তখন খাবারটিকে ভালোভাবে নাড়তে পরামর্শ দিলেন। সেইসময় তিনি উচ্চারন করলেন হারেখ যার অর্থ নাড়া দেওয়া। এইভাবে হারেখ শব্দ থেকে থালাটির নাম হল হরিসা। তখন থেকেই হারিসাকে দাতব্য খাবার হিসেবে দান করে হয়ে আসছে। পদটি ঐতিহ্যগতভাবে ইস্টারের দিনে পরিবেশন করা হয়। এটি এখনও সারা বিশ্বের অনেক আর্মেনিয়ান পরিবারের দ্বারা প্রস্তুত করা হয় এবং এটি আর্মেনিয়ার জাতীয় খাবার হিসাবে বিবেচিত হয়।
ইবনে সায়ার আল-ওয়াররাকের দশম শতকের একটি রান্নার বই কিতাব আল তাবিখ -এ হারিসের উল্লেখ আছে। পাশাপাশি আল-বাগদাদির তের শতকের রান্নার বই কিতাব আল তাবিখ এবং ইবনে রাজিন আল-তুজিবি রচিত তের শতকের রন্ধন সম্পর্কীয় বই কিতাব আন্দালুস -এ হারিসের কথা নথিভুক্ত করা হয়েছে। আল-খিওয়ান ফি তাইয়্যিবাত আল-তাআম ওয়াল-আলওয় নামক আরেকটি গ্রন্থে হারিসের কথা উল্লেখ করা হয়েছে।
কাঞ্চনজঙ্ঘা জাতীয় উদ্যান
কাঞ্চনজঙ্ঘা জাতীয় উদ্যান বা কাঞ্চনজঙ্ঘা জীবমণ্ডল সংরক্ষণ ভারতের সিক্কিমে অবস্থিত জাতীয় উদ্যান এবং জীবমণ্ডল সংরক্ষণ উদ্যান। ২০১৬ সালের জুলাই মাসে অনুষ্ঠিত হওয়া ৪০তম অধিবেশনে একে ইউনেস্কো দ্বারা বিশ্ব ঐতিহ্যবাহী স্থানের তালিকায় অন্তর্ভুক্ত করা হয়। সাথে এটি ভারতের প্রথম মিশ্রিত ঐতিহ্যবাহী স্থান এই জাতীয় উদ্যানের নাম কাঞ্চনজঙ্ঘা শৃঙ্গের নামে রাখা হয়েছে। কাঞ্চনজঙ্ঘা ভারতের অন্যতম উচ্চতম ও পৃথিবীর তৃতীয় উচ্চতম শৃঙ্গ এবং এর উচ্চতা ৮,৫৮৬ মিটার। উদ্যানটির ক্ষেত্রফল ১,৭৮৪ বর্গ কি.মি.।
হারিস
প্রস্তুতি
হারিস রান্না করার জন্য প্রথমে গম সারারাত ভিজিয়ে রাখতে হয়। তারপর মাংস এবং মাখন বা ভেড়ার লেজের চর্বি সহ সেটি জলে সিদ্ধ করা হয়। অবশিষ্ট তরল ছেঁকে ফেলা হয় এবং মিশ্রণটিতে স্বাদযুক্ত করতে মশলা যোগ করা হয়। হারিস দারুচিনি, চিনি এবং বিশুদ্ধ মাখন দিয়ে পরিবেশন করা যেতে পারে।
কাঞ্চনজঙ্ঘা জাতীয় উদ্যান
মানব ইতিহাস
জাতীয় উদ্যানটির ভিতর কিছু লেপচা জনজাতির লোকের বসতি আছে।
উদ্যানটির ভিতর থলুং মনেস্ট্রি অবস্থিত। এই গুম্ফা জাতীয় উদ্যানটির বাফার জোনে অবস্থিত। এটি সিক্কিমের অন্যতম পবিত্র বৌদ্ধ মনেস্ট্রি।
ভূগোল
কাঞ্চনজঙ্ঘা জাতীয় উদ্যান সিক্কিমের উত্তর সিক্কিম জেলা ও পশ্চিম সিক্কিম জেলায় অবস্থিত। এর উচ্চতা ১,৮২৯ মিটার থেকে ৮,৫৫০ মিটার এবং মোট ক্ষেত্রফল ৮৪৯.৫ বর্গ কি.মি.।
এর উত্তরে তিব্বতের কমোলাংমা জাতীয় প্রকৃতি সংরক্ষণ এবং পশ্চিমে নেপালের কাঞ্চনজঙ্ঘা সংরক্ষিত অঞ্চল অবস্থিত।
দিবাং বাঁধ
দিবাং বাঁধ (Dibang Dam) হচ্ছে ভারতের  অরুণাচল প্রদেশের একটি কংক্রিটের তৈরি বাঁধ যা নিম্ন দিবাং উপত্যকা জেলায় অবস্থিত হবে।  ভবিষ্যতে তৈরি হবার পরে, এটি ভারতের সবচেয়ে বড় এবং উঁচু বাঁধ হবে এবং সেটির উচ্চতা হবে । প্রত্যাশা করা হচ্ছে দিবাং বাঁধ ৩,০০০ মেগাওয়াট জলবিদ্যুৎ শক্তি তৈরি করবে এবং দিবাং উপত্যকায় বন্যা নিয়ন্ত্রণে সহায়তা করবে। ৩১ জানুয়ারি, ২০০৮ সালে তৎকালীন প্রধানমন্ত্রী মনমোহন সিংহ এটির ভিত্তি প্রস্তর স্থাপন করেন। যদিও এটির নির্মাণকাজ শুরু হয়নি। ২০১৩ সালে, বন ও পরিবেশ মন্ত্রণালয় প্রকল্পের প্রস্তাবনা বাতিল করে, কিন্তু NHPC Limited ২০১৪ সালে পুনরায় দরখাস্ত প্রদান করে। পরিবেশের ক্ষতি ও  োরপূর্বক উচ্ছেদের সম্ভাব্য কারণে বাঁধটি স্থানীয় ও আন্তর্জাতিক বিরোধিতার সম্মুখীন হয়েছে।
বয়ড়া ইউনিয়ন
বয়ড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সৈকত আলী
সৈকত আলী (জন্ম: ২০ ডিসেম্বর ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি মানিকগঞ্জে জন্মগ্রহণ করেন।
বোয়িং এফ/এ-১৮ই/এফ সুপার হরনেট
বোয়িং এফ/এ-১৮ই/এফ সুপার হরনেট দ্বৈত ইঞ্জিন, বিমানবাহী রণতরী-সক্ষম, বহুভূমিকাযুক্ত বৈশিষ্ট্য সহ ম্যাকডোনেল ডগলাস এফ/এ-১৮ হরনেটের উপর ভিত্তি করে নির্মিত যুদ্ধ বিমান। এফ/এ-১৮ই একক আসন ও এফ/এ-১৮এফ ট্যান্ডেম-আসন বিশিষ্ট সংস্করণসমূহ এফ/এ-১৮সি ও ডি হরনেটের থেকে বৃহত্তর ও আরও উন্নত অন্তরক সহগ (ডেরাইভেটিভ)।
সুপার হরনেট একটি অভ্যন্তরীণ ২০ মিমি এম৬১ ঘূর্ণনশীল কামান রয়েছে এবং বিমানটি বায়ু থেকে বায়ুতে নিক্ষেপযোগ্য ক্ষেপণাস্ত্র ও বায়ু থেকে ভূমিতে নিক্ষেপযোগ্য অস্ত্র বহন করতে সক্ষম। অতিরিক্ত জ্বালানী পাঁচটি বহিরাগত জ্বালানী ট্যাঙ্কের মাধ্যমে বহন করা যেতে পারে এবং একটি বহিরাগত বায়ু থেকে বায়ুতে জ্বালানি ভরার ব্যবস্থা যুক্ত করে বিমানটি বায়ুবাহিত ট্যাংকার হিসাবে সজ্জিত করা যেতে পারে।
ম্যাকডোনেল ডগলাস দ্বারা নির্মিত ও প্রাথমিক প্রযোজনায় সুপার হরনেট ১৯৯৫ সালে প্রথম উড্ডয়ন করে। আগের মাসে ম্যাকডোনেল ডগলাস ও বোয়িংয়ের একীভূত হওয়ার পরে, ১৯৯৭ সালের গোড়ার দিকে কম-হারের উৎপাদন ১৯৯৭ সালের সেপ্টেম্বর মাসে সম্পূর্ণ হারের উৎপাদন দিয়ে শুরু হয়। সুপার হরনেট ২০০৬ সালে অবসরপ্রাপ্ত গ্রামেন এফ-১৪ টমক্যাটের পরিবর্তে ১৯৯৯ সালে মার্কিন যুক্তরাষ্ট্রের নৌবাহিনীর বহরের পরিষেবায় প্রবেশ করে; সুপার হরনেট মূল হরনেটের পাশাপাশি পরিষেবায় নিযুক্ত রয়েছে। রয়্যাল অস্ট্রেলিয়ান এয়ার ফোর্স (আরএএএফ) ১৯৮৪ সাল থেকে এফ/এ-১৮এ বিমানকে প্রধান যুদ্ধ বিমান হিসাবে পরিচালনা করে আসছে, বিমানবাহিনীর পুরাতন জেনারেল ডায়নামিক্স এফ-১১১সি বহরকে ২০০৭ সালে এফ/এ-১৮এফ দ্বারা প্রতিস্থাপনের নির্দেশ প্রদান করা হয়। আরএএএফ সুপার হরনেট ২০১০ সালের ডিসেম্বর মাসে পরিষেবায় প্রবেশ করে।
মালুরাস সায়ানিয়াস
সুপার্ব ফেইরিরেন, দ্বিপদ নাম মালুরাস সায়ানিয়াস, সুপার্ব ব্লু রেন বা ব্লু রেন নামেও পরিচিত, মালুরিডি পরিবারের প্যাসারিন জাতের পাখি। দক্ষিণ পূর্ব অস্ট্রেলিয়ায় খুবই সাধারণ ও পরিচিত পাখি। পাখিরা নির্দিষ্ট সীমানায় বাস করে।
শ্রেণীবিন্যাস
১৭৭৭ সালে ক্যাপ্টেন জেমস কুকের তৃতীয় অভিযাত্রায় সার্জন ও প্রকৃতিবিজ্ঞানী উইলিয়াম আন্ডারসন সর্বপ্রথম সুপার্ব ফেইরিরেনের নমুনা সংগ্রহ করেন। তিনি এটাকে নামকরণ করেন মোটাসিল্লা সায়ানিয়া। আন্ডারসন তার জীবদ্দশায় এগুলো প্রকাশ করে যেতে পারেন নি। সার সহযোগী উইলিয়াস এলিস ১৭৮২ সালে পাখিটির সম্পর্কে বর্ণনা করেন।
বর্ণনা
এরা লম্বায় এবং ওজনে । পুরুষ পাখি স্ত্রী পাখির তুলনায় কিছুটা বড়। এদের গড় লেজের দৈর্ঘ্য । মালারুস গণের পাখিদের মধ্যে এদের লেজই সব থেকে ছোট। তুলনামূলকভাবে এদের চঞ্চু লম্বা।
দেবলীনা চট্টোপাধ্যায়
দেবলীনা চট্টোপাধ্যায় একজন ভারতীয় চলচ্চিত্র ও টেলিভিশন অভিনেত্রী।
কর্মজীবন
তিনি বাংলা ছায়াছবি অমি আদুতে অভিনয়ের মাধ্যমে ২০১০ সালে চলচ্চিত্র শিল্পে তাঁর কর্মজীবন শুরু করেছিলেন। এই ছায়াছবি দিয়েই চলচ্চিত্রাভিনয়ের জগতে তাঁর অভিষেক ঘটেছিল। চলচ্চিত্রটি সোমনাথ গুপ্ত পরিচালনা করেছিলেন এবং এটি ২০১১ সালের আইএফএফআইতে (ভারতের আন্তর্জাতিক চলচ্চিত্র উৎসব) প্রদর্শিত হয়েছিল। এটি বাংলা ভাষার শ্রেষ্ঠ পূর্ণদৈর্ঘ্য চলচ্চিত্র বিভাগে ৫৮তম জাতীয় চলচ্চিত্র পুরস্কার জিতেছিল।
২০১২ সালে তিনি আলিয়া হাসান চরিত্রে স্টার প্লাস চ্যানেলের অনুষ্ঠান সাজদা তেরে পেয়ার মেতে অভিনয়ের মধ্য দিয়ে টেলিভিশন-অভিনয় জগতে পা রাখেন। তিনি ডিসেম্বর ২০১৮ থেকে মে ২০১৯ পর্যন্ত স্টার প্লাসে ইয়ে রিশতা কেয়া কেহলাতা হ্যায়তে গায়ত্রী (গায়ু) চরিত্রে অভিনয় করেছিলেন।
ল্যাবিয়া ফোঁড়ানো
ল্যাবিয়া ফোঁড়ানো হল এক ধরনের মহিলাদের যৌনাঙ্গ ফোঁড়ানো। এই ফোড়ানোটি হয় ল্যাবিয়া মাইনরা বা ল্যাবিয়া মেজরার মধ্যে স্থাপন করা যেতে পারে। এগুলি মহিলাদের মধ্যে সঞ্চালিত একটি সহজ এবং আরও সাধারণ যৌনাঙ্গ ফোঁড়ানো এবং প্রায়শই প্রতিসম জোড়ায় ছিদ্র করা হয়। সমস্ত যৌনাঙ্গ ফোড়ানোর মতো, গহনা এবং স্থাপনের উপর নির্ভর করে, তারা যৌন মিলনের সময় এক বা উভয় সঙ্গীকে অতিরিক্ত উদ্দীপনা প্রদান করতে পারে।
রজার বিনি
রজার মাইকেল হামফ্রে বিনি (ರೋಜರ್ ಬಿನ್ನಿ; জন্ম: ৯ জুলাই, ১৯৫৫) ভারতীয় ক্রিকেট বোর্ড বিসিসিআইয়ের ৩৬তম সভাপতি। বিনি কর্ণাটক প্রদেশের ব্যাঙ্গালোরে জন্মগ্রহণকারী সাবেক ভারতীয় আন্তর্জাতিক ক্রিকেট তারকা ও কোচ। ভারত ক্রিকেট দলের অন্যতম সদস্য ছিলেন তিনি। ১৯৭৯ থেকে ১৯৮৭ সময়কালের ভারতের পক্ষে টেস্ট ক্রিকেট ও একদিনের আন্তর্জাতিকে খেলেছেন।
ঘরোয়া প্রথম-শ্রেণীর ভারতীয় ক্রিকেটে কর্ণাটক ও গোয়া দলের পক্ষে খেলেছেন রজার বিনি। দলে তিনি মূলতঃ অল-রাউন্ডার হিসেবে দায়িত্ব পালন করেছেন। ১৯৮৩ সালের ক্রিকেট বিশ্বকাপ জয়ী ভারতীয় দলের অন্যতম সদস্য হিসেবে সর্বোচ্চ ১৮ উইকেট সংগ্রহকারী ছিলেন। তিনি ভারতের বর্তমান একদিনের আন্তর্জাতিক দলের উদীয়মান ক্রিকেটার স্টুয়ার্ট বিনি’র পিতা।
খেলোয়াড়ী জীবন
প্রথম অ্যাংলো-ইন্ডিয়ান হিসেবে ভারতের পক্ষে ক্রিকেট খেলার মর্যাদা লাভ করেন। পুত্র স্টুয়ার্ট বিনিও পিতার পদাঙ্ক অনুসরণ করে কর্ণাটক ক্রিকেট দলে খেলছেন। ব্যাঙ্গালোরে নিজ মাঠ হিসেবে পরিচিত স্থানীয় কেএসসিএ স্টেডিয়ামে ১৯৭৯ সালে টেস্ট ক্রিকেটের মাধ্যমে আন্তর্জাতিক ক্রিকেটে অভিষেক ঘটে রজার বিনি’র। পাকিস্তান ক্রিকেট দলের বিপক্ষে অনুষ্ঠিত এ টেস্টে তাকে বিখ্যাত বোলার ইমরান খান ও সরফরাজ নওয়াজের মুখোমুখি হতে হয়। অভিষিক্ত খেলাতেই তিনি ৪৬ রানের দায়িত্বশীল ব্যাটিং করেন। তন্মধ্যে ৫ম টেস্টে ইমরান খানের বাউন্সারে ছক্কা হাকিয়েছিলেন তিনি। কার্যকরী সুইং ও অন্যতম ফিল্ডার হিসেবে তিনি ঐ সময়ে সুনাম কুড়িয়েছিলেন।
টেস্ট ক্রিকেটে তেমন সুনাম না কুড়ালেও ১৯৮৩ সালের বিশ্বকাপ ক্রিকেটে তিনি জ্বলে উঠেছিলেন স্ব-মহিমায়। তার কার্যকরী মিডিয়াম-পেস বোলিং ও সতীর্থ মদন লালের সহযোগিতা এবং অধিনায়ক কপিল দেবের দিক-নির্দেশনায় ভারত প্রথমবারের মতো বিশ্বকাপের শিরোপা লাভ করতে সমর্থ হয়।
জাতীয় নির্বাচক
২৭ সেপ্টেম্বর, ২০১২ তারিখে ভারতীয় ক্রিকেট কন্ট্রোল বোর্ড (বিসিসিআই)-এর পাঁচ সদস্যবিশিষ্ট নির্বাচকমণ্ডলীর অন্যতম সদস্য নিযুক্ত হন রজার বিনি।
বর্তমানে তিনি কর্ণাটক স্টেট ক্রিকেট অ্যাসোসিয়েশনে অফিস বেয়ারার পদে কর্মরত আছেন। ২০১১ সালের ক্রিকেট বিশ্বকাপে নিউজএক্স টেলিভিশন চ্যানেলে ক্রিকেট বিশ্লেষণকারীর ভূমিকায় অবতীর্ণ হয়েছিলেন তিনি।
ব্যক্তিগত জীবন
ব্যাঙ্গালোরের বেনসন টাউনে শৈশবকাল কাটে তার। ব্যাঙ্গালোরের সেন্ট জার্মেইন স্কুলে অধ্যয়ন শেষে সেন্ট জোসেফ’স ইন্ডিয়ান হাই স্কুলে পড়াশোনা করেন। সেখানে তিনি বালকদের বিভাগে বর্শা নিক্ষেপে ভারতের জাতীয় রেকর্ড ভঙ্গ করেন। বিদ্যালয় জীবনে তিনি ফুটবল ও হকি খেলেছেন।
নিকটতম বন্ধুর বোন সিন্থিয়াকে বিয়ে করেন। তাদের সংসারে লরা, লিজা এবং স্টুয়ার্ট নামীয় তিন সন্তান রয়েছে।
বিমলচন্দ্র ঘোষ
বিমলচন্দ্র ঘোষ (১২ ডিসেম্বর, ১৯১০ - ২২ অক্টোবর, ১৯৮১) একজন বাঙালি বামপন্থী কবি ছিলেন।
জন্ম
বিমলচন্দ্র ঘোষ ১৯১০ খ্রিষ্টাব্দের ১২ই ডিসেম্বর ব্রিটিশ ভারতের কলকাতা শহরে জন্মগ্রহণ করেন। তার পিতার নাম ছিল নগেন্দ্রনাথ ঘোষ। তাদের পৈতৃক বাড়ি ছিল হাওড়ার বালি শহরে।
শিক্ষা ও কর্মজীবন
১৯১৬ থেকে ১৯২১ খ্রিষ্টাব্দ পর্যন্ত তিনি চক্রবেড়িয়া ইন্সটিটিউশনের ছাত্র ছিলেন। পিতার অসুস্থতার কারণে তাকে স্কুল ছাড়তে হয়। পরে ১৯২৯ খ্রিষ্টাব্দে পদ্মপুকুর ইন্সটিটিউটশন থেকে ম্যাট্রিক পাশ করেন, তারপর কলকাতার সেন্ট জেভিয়ার্স কলেজে বিজ্ঞান বিভাগে ভর্তি হন। কিন্তু রাজনৈতিক কারণে তাকে কলেজ ছাড়তে হয়। পরে আশুতোষ কলেজে পড়ার সুযোগ পেলেও তিনি তা সম্পূর্ণ করতে পারেননি। সংসারের আর্থিক দুরবস্থার কারণে তাকে কলেজ ছাড়তে হয়। বাধ্য হয়ে ১৯৩১ খ্রিষ্টাব্দে কেরানির চাকরি গ্রহণ করেন। একাদিক্রমে ১৭ বছর চাকরি করার পর তিনি সেই কাজে ইস্তফা দেন। ছাত্রাবস্থা এবং যৌবনেই তিনি রাজনৈতিক কর্মী হিসাবে স্বদেশী মন্ত্রে দীক্ষিত হন। পরবর্তীকালে তিনি মারাঠি শ্রমিক নেতা কার্ডিলে ও বামপন্থী রাজনীতিবিদ মুজফফর আহমেদের সংস্পর্শে এসে বামপন্থায় আকৃষ্ট হন।
কবিতা ও গান
বিমলচন্দ্র ঘোষের উল্লেখযোগ্য কাব্যগ্রন্থ হল জীবন ও রাত্রি, দক্ষিণায়ন, উলুখড়, দ্বিপ্রহর ও অন্যান্য কবিতা, ফতোয়া, নানকিং, সাবিত্রী, বিশ্বশান্তি, ভুখা ভারত, উদাত্ত ভারত, রক্তগোলাপ প্রভৃতি। নানকিং কাব্যগ্রন্থ সরকার নিষিদ্ধ ঘোষণা করে। গীতিকার হিসাবেও তিনি ছিলেন সমান পারদর্শী ও সফল। তার লেখা উজ্জ্বল একঝাঁক পায়রা, শোনো বন্ধু শোনো- প্রাণহীন এই শহরের ইতিকথা, ঝড় উঠেছে বাউল বাতাস প্রভৃতি জনপ্রিয়তা লাভ করেছিল।
সের্ক্লে ব্রুজ
সের্ক্লে ব্রুজ কনিঙ্কলিয়েকে ভোয়েতবালভেরেনিগিং  (এছাড়াও সের্ক্লে ব্রুজ কেএসভি নামে পরিচিত) হচ্ছে ব্রুজ ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। সের্ক্লে ব্রুজ কেএসভি তাদের সকল হোম ম্যাচ ব্রুজের ইয়ান ব্রেয়ডেল স্টেডিয়ামে খেলে থাকে; যার ধারণক্ষমতা হচ্ছে ২৯,০৬১। বর্তমানে এই ক্লাবের ম্যানেজারের দায়িত্ব পালন করছেন পল ক্লেমেন্ট এবং সভাপতির দায়িত্ব পালন করছেন ভিনসেন্ট খোমের। ফরাসি রক্ষণভাগের খেলোয়াড় জেরেমি তারাভেল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সের্ক্লে ব্রুজ কেএসভি এপর্যন্ত ১০টি শিরোপা জয়লাভ করেছে; যার মধ্যে ৩টি বেলজীয় প্রথম বিভাগ, ৫টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে।
সূরা কাহফ
আল কাহফ (আরবি ভাষায়:سورة الكهف) মুসলমানদের ধর্মীয় গ্রন্থ কুরআনের ১৮ তম সূরা৷ এর আয়াত সংখ্যা ১১০ টি এবং এর রূকুর সংখ্যা ১২ টি। আল কাহফ সূরাটি মক্কায় অবতীর্ণ হয়েছে। এই সূরায় কোরাইশদের তিনটি প্রশ্নের কথা এবং প্রশ্নের উত্তর দেওয়া হয়েছে। এই সূরায় হযরত মুসা এবং হযরত খিযির এর ঘটনাটিও বর্ণনা করা হয়েছে।
বৈশিষ্ট্য
মুসলিম, আবু দাউদ, তিরমিযী, নাসায়ী ও মুসনাদে আহমদে হযরত আবুদ্দারদা থেকে বর্ণিত আছে যে, যে ব্যক্তি সূরা কাহ্‌ফের প্রথম দশ আয়াত মুখস্থ করে, সে দাজ্জালের ফেৎনা থেকে নিরাপদ থাকবে। মুসনাদে আহমদে হযরত সাহ্‌ল ইবনে মু'আযের রেওয়ায়েতে আছে যে, রসূলুল্লাহ্‌ বলেনঃ যে ব্যক্তি সূরা কাহ্‌ফের প্রথম ও শেষ আয়াতগুলো পাঠ করে, তার জন্যে তার পা থেকে মাথা পর্যন্ত একটি নূর হয়ে যায় এবং যে ব্যক্তি সম্পূর্ণ সূরা পাঠ করে, তার জন্যে যমীন থেকে আসমান পর্যন্ত নূর হয়ে যায়।
রূহুল-মা'আনীতে হযরত আনাস -এর বর্ণিত রসূলুল্লাহ্‌  বলেনঃ সূরা কাহফ সম্পূর্ণটুকু এক সময় নাযিল হয়েছে এবং সত্তর হাজার ফেরেশতা এর সঙ্গে আগমন করেছেন। এতে এর মাহাত্ম্য প্রকাশ পায়।
শানে নুযূল
ইমাম ইবনে জরীর তাবারী হযরত ইবনে-আব্বাসের রেওয়ায়েতে বর্ণনা করেনঃ যখন মক্কায় রসূলুল্লাহ্‌ -এর নবুওয়তের চর্চা শুরু হয় এবং কোরাইশরা তাতে বিব্রত বোধ করতে থাকে, তখন তারা নযর ইবনে হারেস ও ওকবা ইবনে আবী মুয়ী'তকে মদীনার ইহুদী পন্ডিতদের কাছে প্রেরণ করে। রসূলুল্লাহ্‌  সম্পর্কে তারা কি বলে, জানার জন্যে। ইহুদী পন্ডিতরা তাদেরকে বলে দেয় যে, তোমরা তাকে তিনটি প্রশ্ন করো। তিনি এসব প্রশ্নের সঠিক উত্তর দিলে বুঝে নেবে যে, তিনি আল্লাহ্‌র রসূল। অন্যথায় বোঝবে, তিনি একজন বাগাড়ম্বরকারী রসূল নন। উভয় কোরাইশী মক্কায় ফিরে এসে ভ্রাতৃসমাজকে বললঃ আমরা একটি চূড়ান্ত ফয়সালার পরিস্থিতি সৃষ্টি করে ফিরে এসেছি। অতঃপর তারা তাদেরকে ইহুদী আলেমদের কাহিনী শুনিয়ে দিল। কোরাইশরা রসূলুল্লাহ্‌ -এর কাছে এ প্রশ্নগুলো নিয়ে হাযির হল। তিনি শুনে বললেনঃ আগামীকাল উত্তর দেব। কিন্তু তিনি ইনশাআল্লাহ্‌ বলতে ভুলে গেলেন। কোরাইশরা ফিরে গেল। রসূলুল্লাহ্‌  ওহীর আলোকে জওয়াব দেবার জন্যে আল্লাহ্‌র তরফ থেকে ওহী আসার অপেহ্মায় রইলেন। কিন্তু ওয়াদা অনুয়াযী পর দিবস পর্যন্ত ওহী আগমন করল না; বরং পনের দিন এ অবস্থায় কেটে গেল। ইতিমধ্যে জিবরাঈলও এলেন না এবং কোন ওহীও নাযিল হল না। অবস্থাদৃষ্টে কোরাইশরা ঠাট্টা-বিদ্রূপ আরম্ভ করে দিল। এতে রসূলুল্লাহ্‌  খুবই দুঃখিত ও চিন্তিত হলেন।
পনের দিন পর জিবরাঈল সূরা কাহফ নিয়ে অবতর করলেন। এতে ওহীর বিলম্বের কারণও বর্ণনা করে দেয়া হল যে, ভবিষ্যতে কোন কাজ করার ওয়াদা করা হলে ইনশাআল্লাহ্‌ বলা উচিত।
প্রশ্ন এবং এর উত্তর
"তারা আপনাকে যুলকারণাইন সম্পর্কে জিজ্ঞাসা করে। বলুনঃ আমি তোমাদের কাছে তাঁর কিছু অবস্থা বর্ণনা করব। আমি তাকে পৃথিবীতে প্রতিষ্ঠিত করেছিলাম এবং প্রত্যেক বিষয়ের কার্যোপকরণ দান করেছিলাম। অতঃপর তিনি এক কার্যোপকরণ অবলম্বন করলেন। অবশেষে তিনি যখন সুর্যের অস্তাচলে পৌছলেন; তখন তিনি সুর্যকে এক পঙ্কিল জলাশয়ে অস্ত যেতে দেখলেন এবং তিনি সেখানে এক সম্প্রদায়কে দেখতে পেলেন। আমি বললাম, হে যুলকারণাইন! আপনি তাদেরকে শাস্তি দিতে পারেন অথবা তাদেরকে সদয়ভাবে গ্রহণ করতে পারেন।"
এরিক হোলিস
উইলিয়াম এরিক হোলিস (Eric Hollies; জন্ম: ৫ জুন, ১৯১২ - মৃত্যু: ১৬ এপ্রিল, ১৯৮১) স্টাফোর্ডশায়ারের ওল্ডফিল্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯৩২ থেকে ১৯৫৭ সময়কালে ওয়ারউইকশায়ারের প্রতিনিধিত্ব করেছেন। দলে তিনি মূলতঃ ডানহাতি লেগস্পিনার ছিলেন। এছাড়াও নিচেরসারিতে ডানহাতে ব্যাটিং করতেন এরিক হোলিস।
প্রারম্ভিক জীবন
১৯৩২ সালে ওয়ারউইকশায়ারের পক্ষে ইংরেজ কাউন্টি ক্রিকেটে অভিষেক ঘটে তার। এজবাস্টনের সাধারণ ও সহজ বোলিং উপযোগী পিচে স্বীয় ক্রীড়াশৈলী প্রদর্শনের পর ১৯৩৫ সালে ইংল্যান্ডের পক্ষে টেস্টে অভিষিক্ত হন। অধিকাংশ লেগ স্পিনারের ন্যায় হোলিস বলকে স্পিন করাতেন না। তবে নিখুঁতভাবে বোলিং করায় ফলাফল পেতেন। নিরবিচ্ছন্নভাবে কাউন্টির পক্ষে দীর্ঘসময় ধরে বোলিং করারও অভ্যাস ছিল তার। ১৯৪৯ সালে ওরচেস্টারশায়ারের বিপক্ষে এক ইনিংসে একাধারে ৭৩ ওভার বোলিং করেছেন। টপ স্পিন ও গুগলি সহযোগে লেগ ব্রেক বোলিংয়ে ভিন্নতা আনতেন যা ব্যাটসম্যানের পক্ষে শনাক্ত করা বেশ কঠিন ছিল। ফলশ্রুতিতে তিনি অনেকগুলো উইকেট লাভে সক্ষমতা দেখিয়েছেন। তন্মধ্যে ১৯৪৮ সালের অ্যাশেজ সিরিজে ব্র্যাডম্যানকে আউট করে বেশ সুনাম কুড়ান।
খেলোয়াড়ী জীবন
১৯৩৪-৩৫ মৌসুম থেকে ১৯৫০-৫১ মৌসুম পর্যন্ত মেরিলেবোন ক্রিকেট ক্লাবের (এমসিসি) প্রতিনিধিত্ব করেছেন। এ সময়ে তিনি এমসিসি দলের ১৯৩৪-৩৫ মৌসুমে ওয়েস্ট ইন্ডিজ এবং ১৯৫০-৫১ মৌসুমে অস্ট্রেলিয়া ও নিউজিল্যান্ড গমন করেন।
শীর্ষে অবস্থানকালে তিনি ইংল্যান্ডের সেরা বোলারদের অন্যতম ছিলেন। এমসিসি ইচ্ছাকৃতভাবে তাকে অস্ট্রেলিয়া সফরে নেয়নি। ১৯৪৬ সালে ওয়ারউইকশায়ার দলকে টেনে তুলে ধরার আপ্রাণ চেষ্টা চালান ও দেশের শীর্ষস্থানীয় উইকেট সংগ্রাহকে পরিণত হন। ঐ বছর তুলনামূলকভাবে অনুপযোগী পিচে কোন ফিল্ডারের প্রত্যক্ষ সহযোগিতা ছাড়াই দশ উইকেটের সবগুলো লাভ করেন। নটিংহ্যামশায়ারের বিপক্ষে অনুষ্ঠিত ঐ খেলায় তিনি সাতজনকে বোল্ড ও তিনজনকে এলবিডব্লিউ করেন।
১৯৪৭ সালে তার খারাপ সময় কাটে। তবে ১৯৪৮ সালে স্বরূপ ধারণ করেন। একমাত্র বোলার হিসেবে অস্ট্রেলীয় ব্যাটসম্যানদের বিপক্ষে তাকে সম্ভাব্যরূপে গণ্য করা হতো। নিজস্ব দ্বিতীয় বলেই ডোনাল্ড ব্র্যাডম্যানের খেলোয়াড়ী জীবনের চূড়ান্ত টেস্ট ইনিংসে শূন্য রানে বোল্ড করে স্মরণীয় হয়ে রয়েছেন তিনি। তখন ব্র্যাডম্যানের টেস্ট ব্যাটিং গড় ১০০.০০ হবার জন্য দরকার ছিল কেবলমাত্র চার রানের। পাশাপাশি ওভাল টেস্টে শক্তিশালী ব্যাটিং দলের বিপক্ষে ১০৭ রান দিয়ে ৮ উইকেট তুলে নেন।
১৯৪৯ সালে নিউজিল্যান্ডের বিপক্ষে চার-টেস্টে গড়া সিরিজের সবকটি টেস্টেই তিনি অংশগ্রহণ করেন। তবে পীচে তার বোলিংয়ের কার্যকারিতা প্রকাশ পায়নি। ১৯৫১ সাল থেকে ইংরেজ বোলিং আক্রমণ কিছুটা দ্বিতীয়-বিশ্বযুদ্ধোত্তর পর্যায়ে চলে গেলেও তিনি আর টেস্টে অংশগ্রহণের জন্য উপযুক্তরূপে বিবেচিত হননি। তাস্বত্ত্বেও ১৯৫১ সালে ওয়ারউইকশারের কাউন্টি চ্যাম্পিয়নশীপের শিরোপা বিজয়ে প্রধান ভূমিকা অবলম্বন করেছিলেন।
প্রথম-শ্রেণীর ক্রিকেট জীবনের সবটুকু সময়ই ওয়ারউইকশায়ারের পক্ষে খেলেছেন। ২১ রানেরও কম গড়ে ২৩২৩ উইকেট দখল করেন। শেষ খেলায় অংশগ্রহণের পূর্ব-পর্যন্ত বেশ ভালো বোলিং করেন। দশমবারের মতো ১০০ উইকেট পান।
১৯৫৭ সালে প্রথম-শ্রেণীর ক্রিকেট থেকে অবসর নেন। এ সময়ও তিনি ওয়ারউইকশারের যে-কোন বোলারের তুলনায় অধিক উইকেট পেয়েছিলেন। কাউন্টি ক্রিকেট থেকে অবসর নেয়ার পর ১৯৫৮ সালে স্টাফোর্ডশায়ারের পক্ষে কয়েকটি খেলায় অংশ নেন এবং ১৯৭০-এর দশক পর্যন্ত লীগ ক্রিকেটে বোলিংকর্ম চালিয়ে যান।
মূল্যায়ন
ক্রিকেট লেখক কলিন বেটম্যান মন্তব্য করেন যে, ‘হোলিস ক্রিকেটের অন্যতম অসাধারণ চরিত্রের অধিকারী ছিলেন। তেরো টেস্টে অংশগ্রহণ করলেও এ খেলায় তেমন অবদান রাখতে পারেননি। দ্রুতগতিসম্পন্ন লেগ ব্রেক বোলিং করলেও খুব কম সময়ই তাঁকে গুগলি বোলিং করতে দেখা যায়।’ তবে বেটম্যান আরও যুক্ত করেন যে, ‘ব্ল্যাক কান্ট্রি থেকে আগত তীক্ষ্ণ ধারযুক্ত সীমের কারণে তিনি বেশ সম্মানীয় ও কঠোর পরিশ্রমী ক্রিকেটার ছিলেন।’
ব্যাটসম্যান হিসেবে তিনি মোটেই সুবিধা করতে পারেননি। সর্বমোট রান করেছেন ১,৬৭৩ যা মোট উইকেটের চেয়েও ৬৫০টি কম ছিল। ১৯৪৬ থেকে ১৯৫৩ সময়কালে কোন ইনিংসেই ২০ রান তুলতে ব্যর্থ হন। এরফলে সর্বকালের প্রথম-শ্রেণীর রেকর্ড হিসেবে বিবেচিত হয়ে আসছে। জুলাই, ১৯৪৮ থেকে আগস্ট, ১৯৫০ সাল পর্যন্ত ধারাবাহিকভাবে একাত্তর ইনিংসের কোনটিতেই দুই অঙ্কের কোঠায় পৌঁছুননি। তার কাছাকাছি রয়েছেন নর্দাম্পটনশায়ারের নবি ক্লার্ক। ১৯২৫ থেকে ১৯২৭ সময়কালে তিনি পঁয়ষট্টি ইনিংসে এ অর্জন করেছিলেন।
পাদটীকা
Jem Shaw between 1865 and 1870 played his first seventy-one first-class innings before reaching double figures.
নীতিশ চন্দ্র দেবনাথ
নীতিশ চন্দ্র দেবনাথ চট্টগ্রামের পাবলিক বিশ্ববিদ্যালয় চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের প্রথম উপাচার্য। তিনি বিশ্ববিদ্যলয়টির মাইক্রোবায়োলজি বিভাগের একজন অধ্যাপক ছিলেন। ২০১০ সালের ৬ নভেম্বর তার উপাচার্যের মেয়াদ শেষ হয়। তিনি কৃষিবিদ ইনস্টিটিউশন বাংলাদেশের কেন্দ্রীয় কার্যনির্বাহী পরিষদের একজন সদস্য।
ভারত–পাকিস্তান যুদ্ধ
১৯৪৭ সালে ১৫ই আগস্ট স্বাধীনতার ফলে ভারত প্রজাতন্ত্র ও ইসলামী প্রজাতন্ত্রী পাকিস্তান দুটি স্বাধীন রাষ্ট্রের বিকাশ ঘটে। তারপর থেকে দুটি দেশের মধ্যে বিভিন্ন যুদ্ধ হয়। তার মধ্যে ১৯৭১ সালে বাংলাদেশ-পাকিস্তান যুদ্ধে ভারত বাংলাদেশের স্বাধীনতার পক্ষ নিয়ে মিত্রবাহিনী হিসেবে ডিসেম্বরের বা স্বাধীনতার শেষ কিছুদিন যুদ্ধে অংশগ্রহণ করে।তাছাড়া ভারত বাংলাদেশ -পাকিস্তান যুদ্ধে, ভারতে চলে যাওয়া বাংলাদেশের শরনার্থীদের জন্য শরনার্থী শিবির করাসহ বিভিন্ন ভাবে সহযোগীতা করে।মূলত ভারত- পাকিস্তানের সবগুলো যুদ্ধের মূল কারণ কাশ্মীরকে কেন্দ্র করে। এ যুদ্ধ ১৭ দিন অব্যাহত ছিল।
নীতিশ চন্দ্র দেবনাথ
শিক্ষা
১৯৭৬ সালে তিনি বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিনের ওপর স্নাতক ডিগ্রী লাভ করেন। একই বিশ্ববিদ্যালয় থেকে ১৯৭৭ সালে স্নাতকোত্তর ডিগ্রী লাভ করেন। এছাড়া ট্রপিকাল ভেটেরিনারি মেডিসিনের ওপর ১৯৮৩ সালে এডিনবরা বিশ্ববিদ্যালয় থেকে স্নাতোকত্তর ডিগ্রী লাভ করেন। ১৯৯২ সালে এনিম্যাল ভাইরোলজি নিয়ে সাররে বিশ্ববিদ্যালয় থেকে পিএইচডি করেন। ১৯৯২ সালে জাপান থেকে পোস্ট ডক্টরাল ট্রেইনিং করেন।
কর্মজীবন
১৯৭৯ সালে বাংলাদেশ লাইভস্টোক সার্ভিসে তিনি যোগ দেন। সেখানে ১৯৮৬ সাল পর্যন্ত তিনি ভেটেরিনারি সার্জন ও সায়েন্টিফিক অফিসার হিসেবে দায়িত্ব পালন করেন। এরপর তিনি সিনিয়র সায়েন্টিফিক অফিয়ার হিসেবে বাংলাদেশ লাইভস্টোক রিসার্চ ইনস্টিটিউটে যোগ দেন। ১৯৯৬ সাল পর্যন্ত সেখানে ছিলেন। এরপর যোগ দেন নতুন প্রতিষ্ঠিত চট্টগ্রাম ভেটেরিনারি কলেজে। তখন এটি ছিল চট্টগ্রাম বিশ্ববিদ্যালয়ের বিজ্ঞান অনুষদের অধীনে একটি সরকারী ভেটেরিনারি কলেজ। সেখানে তিনি প্রিন্সিপাল ও ডিন হিসেবে হিসেবে যোগ দেন। ২০০৬ সালে কলেজটিকে বিশ্ববিদ্যালয়ে রূপান্তর করা হয়। তিনি নতুন এই বিশ্ববিদ্যালয়ের উপাচার্য হন। এবং ভেটেরিনারি অনুষদের মাইক্রোবায়োলজি ও পাবলিক হেলথ বিভাগের একজন অধ্যাপক হিসেবে যোগ দেন। ২০১৮ সাল পর্যন্ত তিনি অধ্যাপক হিসেবে পড়িয়েছেন। এরপর অবসর গ্রহণ করেন। ২০১১ সাল থেকে জাতিসংঘের খাদ্য ও কৃষি সংস্থার ওয়ান হেলথ ও ভেটেরিনারি এডুকেশনের টেকনিকাল এডভাইসরের দায়িত্ব পালন করে আসছেন। ওয়ান হেলথ, বাংলাদেশে শুরু হওয়ার সময় থেকেই তিনি এর সাথে যুক্ত ছিলেন। তিনি ওয়ান হেলথ বাংলাদেশের জাতীয় সমন্বয়কারী।
ভারত–পাকিস্তান যুদ্ধ
মূল দ্বন্দ্ব
এটা মুলত ধর্মভিত্তিক বিভাজন কে কেন্দ্র করে সংগঠিত হয়। কাশ্মীর ছিলো ভারত-পাকিস্তান যুদ্ধের অন্যতম কারন।
মেহেদী মারুফ
মেহেদী মারুফ (জন্ম: ৪ এপ্রিল ১৯৮৮) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি অফব্রেক বোলার এবং ডানহাতি ব্যাটসম্যান। তিনি টাঙ্গাইলে জন্মগ্রহণ করেন।
সিস্টারহুড অনলাইন মিক্সটেপ (অ্যালবাম)
সিস্টারহুড অনলাইন মিক্সটেপ হলো সিস্টারহুডের প্রথম প্রকল্প। এটি ছিল একটি অনলাইন মিক্সটেপ। দীয়াহ প্রেজেন্টস সিস্টারহুড ২০০৮ সালের মে মাসে চালু হয়েছিল। মিক্সটেপ মাইস্পেসের মাধ্যমে শুরু হয়েছিল এবং ইন্টারনেটের মাধ্যমে তার জন্মের সত্য থাকার জন্য অনলাইনে বিনামূল্যে রাখা হয়েছিল। দীয়াহ খান অনলাইনে তরুণ মুসলিম মহিলাদের সাথে যুক্ত ছিলেন যারা উচ্চাকাঙ্ক্ষী র‍্যাপার, গায়ক এবং কবি ছিলেন। এই সিস্টারহুড সংগ্রহটি তার ধরনের প্রথম অনলাইন মিক্সটেপ হয়ে ওঠে। এই মিক্সটেপ প্রকল্পের প্রতিক্রিয়া প্রাথমিকভাবে ইতিবাচক এবং পশ্চিমা মিডিয়া এবং মুসলিম সম্প্রদায়ের কাছ থেকে খুব সহায়ক ছিল।
মুসলিম কাউন্সিল অফ গ্রেট ব্রিটেনের (এমসিবি) ডেপুটি সেক্রেটারি জেনারেল ডাঃ দাউদ আবদুল্লাহ এক বিবৃতিতে প্রকল্পটির প্রতি উদ্বেগ প্রকাশ করে বলেন, "ইসলাম অনুসারে, নারী শিল্পীদের মিশ্র দর্শকের সামনে অভিনয় করা থেকে বিরত থাকা উচিত"। এবং "ইসলামী দৃষ্টিভঙ্গিতে নারীদের নিজেদের প্রতি অপ্রয়োজনীয় মনোযোগ আকর্ষণ করা উচিত নয়, কারণ এটি পুরুষ দর্শকদের উপর প্রভাব ফেলবে। ইসলামের নৈতিক কাঠামো ইতোমধ্যেই নির্ধারিত হয়েছে এবং নারীদের বাণিজ্যিক লাভের জন্য এর সীমানা অতিক্রম করা উচিত নয়।"
দীয়াহ ইঙ্গিত দিয়েছিলেন যে তিনি তরুণ মুসলিম মহিলাদের সমর্থন এবং সিস্টারহুড উদ্যোগকে অব্যাহত রাখবেন।
দীয়াহ বলেন, "এই যুবতী মহিলাদের এবং তাদের মতো অন্যদের তাদের স্বপ্ন ও প্রত্যাশার জন্য সেখানে উৎসাহিত করার জন্য এটি প্রথম ছোট পদক্ষেপ। যদিও সিস্টারহুডের অনেক মহিলা তাদের শৈল্পিক যাত্রার একেবারে শুরুতে এবং তাদের সৃজনশীল এবং শৈল্পিক অভিব্যক্তিগুলি অন্বেষণ এবং আবিষ্কার করতে শুরু করেছেন, আমি আশা করি যে সিস্টারহুডের মাধ্যমে তারা তাদের নৈপুণ্যের আরও বিকাশ এবং উন্নতির জন্য একে অপরের কাছ থেকে অনুপ্রেরণা এবং উৎসাহ পাবে। আশা করি আমরা পশ্চিমাদের সমাজে বসবাসকারী শিল্পী এবং মুসলিম নারী উভয়ের মত তাদের কণ্ঠ ও মতামত শোনার জন্য একটি প্লাটফর্ম তৈরি করতে সাহায্য করতে পারি।"
দীয়াহ প্রযোজনা করেন বানাজ এ লাভ স্টোরি ডকুমেন্টারি দিয়ে। ২০১২ সালের সেপ্টেম্বরে লন্ডনের রেইনডান্স ফিল্ম ফেস্টিভ্যালে ছবিটি ইউকে প্রিমিয়ার পায়। পরিচালক এবং প্রযোজক হিসেবে দীয়াহ এর এটি প্রথম ছবি। এটি সেরা আন্তর্জাতিক ডকুমেন্টারি ফিল্মের জন্য ২০১৩ সালের এমি অ্যাওয়ার্ড সহ সমালোচনামূলক প্রশংসা এবং আন্তর্জাতিক পুরস্কার জিতেছে। ছবিটি ব্রিটিশ পুলিশকে অনার কিলিং সম্পর্কে প্রশিক্ষণ দিতে ব্যবহৃত হচ্ছে।
দীয়াহ প্রেজেন্টস সিস্টারহুড অনলাইন মিক্সটেপ (২০০৮): বিক্রির জন্য নয়। ২০০৮ সাল থেকে ওয়ার্ল্ড ওয়াইড ওয়েবে অনলাইনে স্ট্রিম করা হয়েছে।
চলে থে সাথ
চলে থে সাথ (چلے تھے ساتھ; ) হচ্ছে ২০১৭ সালে মুক্তিপ্রাপ্ত একটি পাকিস্তানি উর্দু চলচ্চিত্র। খ্যাতিমান টেলিভিশন অভিনেত্রী সায়রা ইউসুফ এই চলচ্চিত্রের মাধ্যমে তার চলচ্চিত্র জীবন শুরু করেছিলেন। চলচ্চিত্রটি ছিলো প্রণয়ধর্মী, সায়রা ইউসুফের একজন চীনা তরুণের সঙ্গে প্রেম নিয়েই চলচ্চিত্রটির কাহিনী আবর্তিত, সায়রা চলচ্চিত্রটিতে রেশম চরিত্রে অভিনয় করেছিলেন; চলচ্চিত্রটির বেশির ভাগ শুটিং হয় পাকিস্তানের গিলগিত-বালতিস্তানে।
পিটার বোরেন
পিটার উইলিয়াম বোরেন (Peter Borren; জন্ম: ২১ আগস্ট, ১৯৮৩) ক্যান্টারবারির ক্রাইস্টচার্চে জন্মগ্রহণকারী ও নিউজিল্যান্ডীয় বংশোদ্ভূত ডাচ ক্রিকেটার। নেদারল্যান্ডস ক্রিকেট দলে তিনি মূলতঃ অল-রাউন্ডারের ভূমিকা পালন করছেন। বর্তমানে ডাচ দলের অধিনায়কত্ব করছেন তিনি। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন পিটার বোরেন।
খেলোয়াড়ী জীবন
২০০২ সালে আইসিসি অনূর্ধ্ব-১৯ ক্রিকেট বিশ্বকাপের মাধ্যমে তিনি সর্বপ্রথম আন্তর্জাতিক ক্রিকেট অঙ্গনে প্রবেশ করেন। এ সময় তিনি নিজ জন্মভূমি নিউজিল্যান্ডের হয়ে খেলেছিলেন।
৪ জুলাই, ২০০৬ তারিখে শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষেক ঘটে বোরেনের। একদিনের আন্তর্জাতিকের পাশাপাশি তিনি নেদারল্যান্ডস এ দল এবং অনূর্ধ্ব-২৩ দলের হয়েও খেলেছেন।
২৪ জুন, ২০১৫ তারিখে আইসিসি বিশ্ব ক্রিকেট লীগ চ্যাম্পিয়নশীপে পাপুয়া নিউগিনির বিপক্ষে লিস্ট এ ক্রিকেটে অভিষিক্ত হন।
পিকাবু.কম
পিকাবু.কম একটি বাংলাদেশী ই-কমার্স প্ল্যাটফর্ম। এটি সিলভার ওয়াটার টেকনোলজি বাংলাদেশ লিমিটেডের একটি ব্র্যান্ড । ১৫ ই মে ২০১৬ এটি যাত্রা শুরু করে। এটি ইলেকট্রনিক ও লাইফস্টাইল পণ্যগুলি যেমন মোবাইল এবং ট্যাবলেট, ডেস্কটপ এবং ল্যাপটপ, বাড়ির ও রান্নাঘরের যন্ত্রপাতি, গ্যাজেট, পোশাক, মেকআপ, ত্বকের যত্ন এবং আনুষঙ্গিক পণ্য গুলি বিক্রি করে থাকে।
পণ্য তালিকা
পিকাবু.কম বিভিন্ন ধরনের মোবাইল ফোন, ট্যাবলেট, কম্পিউটার, ইলেকট্রনিক্স, বাড়ির ও রান্নাঘরের যন্ত্রপাতি, পোশাকসহ বিভিন্ন ধরনের পণ্য বিক্রির প্লাটফর্ম হিসেবে কাজ করে।
বিপণন ও প্রচারণা
পিকাবু.কম ২০১৬ সালে দেশের সবচেয়ে বড় অনলাইন মোবাইল মেলা আয়োজন করেছিল। সেই বছরেই দেশের সবচেয়ে বড় অনলাইন টিভি মেলা আয়োজন করেছিল প্রতিষ্ঠানটি। হিরো বাংলাদেশ এবং পিকাবু.কমের মাঝে ২০১৭ সালে সমঝোতা স্মারক সাক্ষরিত হয়েছিল। মূলত ইলেকট্রনিক পণ্য বিক্রয়ের প্ল্যাটফর্ম হিসেবে পরিচিত ছিল পিকাবু। কিন্তু ২০১৯ সালে লাইফস্টাইল পণ্যসহ মার্কেটপ্লেস হিসেবে নতুন আঙ্গিকে যাত্রা শুরু করবে প্রতিষ্ঠানটি। নতুন করে বিনিয়োগও পায় প্রতিষ্ঠানটি।
সানিয়া আঙ্কলেসারিয়া
সানিয়া আঙ্কলেসারিয়া হলেন এমন এক অভিনেত্রী যিনি হিন্দি ছবি, বিজ্ঞাপন এবং টিভি অনুষ্ঠানে উপস্থিত হয়ে থাকেন। তিনি জনপ্রিয় ডিজনি চ্যানেল ইন্ডিয়া সিটকম, দ্য স্যুট লাইফ অফ করণ অ্যান্ড কবির, ম্যাক্সের চরিত্রে অভিনয় করে অনেক খ্যাতি পেয়েছেন। তিনি আমেরিকান অনুষ্ঠান  দ্য স্যুইট লাইফ অফ জ্যাক অ্যান্ড কোডি এবং ডিজনি হিট সিরিজের গুরী মালহোত্রার একটি চরিত্রের পরিবর্তে তিনি সেখানে কাজ করেন। এছাড়া তিনি ভারতীয় অভিযোজন হিসাবে  আমেরিকান অনুষ্ঠান  গুড লাক চার্লি এর ভারতীয় সংস্করণ  বেস্ট অফ লাক নিক্কিতে তিনি মূলধারায় হাজির হয়েছিলেন।
জীবন
সানিয়া আঙ্কলেসারিয়া ভারতের মুব্বাই শহরে জন্মগ্রহণ করেন। তাঁর মায়ের নাম অঞ্জলি গুপ্ত এবং পিতার নাম প্রথম আঙ্কলেসারিয়া।
তার অভিনয় জীবনের শুরুটি ২০০৯ সালের গ্রীষ্মের ছুটিতে হয়। যখন রেল পদ্মসির সাত দিনের অভিনয় কর্মশালায় অংশ নেন তখন তার বয়স ছিল সাত বছর। তিনি সাত বছর বয়সে বয়সে অভিনয় শুরু করেন।কর্মশালা সমাপ্তির পরে তিনি তার প্রথম অডিশনে  টেলিভিশনে ব্যবসায়িক ভাবে নির্বাচিত হন। তারপর থেকে তিনি বেশ কয়েকটি টেলিভিশন বিজ্ঞাপন এবং দেশব্যাপী প্রিন্ট মিডিয়াতেঅভিনয় করেছেন। তিনি চার বছর বয়স থেকে নাচ শুরু করেছিলেন এবং তারপরে শিয়ামাক দাবারের নৃত্য সংস্থা এবং মুম্বাইয়ের ব্রায়ান একাডেমিতে নৃত্যের ক্লাস নেওয়া শুরু করেছিলেন যার ফলে তিনি বেশ কয়েকটি পুরস্কার পেয়েছেন এবং প্রতিযোগিতামূলক নৃত্যের জন্য তিনি প্রশংসা পেয়েছেন।
২০১২ সালে তিনি ডিজনি ভারতের জনপ্রিয় টেলিভিশন সিরিজ দ্য স্যুইট লাইফ অফ করণ অ্যান্ড কবির (আমেরিকান অনুষ্ঠান দ্য স্যুট লাইফ অফ জ্যাক অ্যান্ড কোডি'র ভারতীয় সংস্করণ ) তিনি কবির এবং করণের চরিত্রের বন্ধু হিসাবে ম্যাক্সের চরিত্রে অভিনয় করবেন। একই বছর তিনি অভিনেতা অক্ষয় কুমার এবং প্রবীণ অভিনেতা যশপাল শর্মার সমন্বয়ে বলিউডের ব্লকবাস্টার চলচ্চিত্র রাউডি রাঠোরের মাধ্যমে রূপালী পর্দাইয় তিনি আত্মপ্রকাশ করেছিলেন। তিনি ছবিটিতে শর্মার মেয়ের চরিত্রে অভিনয় করেছেন। প্রারম্ভিক সেই বছরের, তিনি অভিনেতা জ্যাকি শ্রফ এবং রজিত কাপুরের সাথে জাতীয় পুরস্কার বিজয়ী  পরিচালক অনন্ত মহাদেবনের লাইফস গুডে নেতৃত্ব শিশুশিল্পী চরিত্রে নির্বাচিত হয়েছিলেন।  ২০১৩ সালে তিনি বলিউডের একটি সুপারহিট ছবি রানঝানা তে তাক্র দেখা যায়।  অভিনেত্রী সোনম কাপুরের শৈশব  অনুসরণ করে বোম্বাইরিয়া চরিত্রে অভিনয় করেন রাধিকা আপ্টে ।জানুয়ারি ২০১৯ সালে চলচ্চিত্রটি মুক্তি পায়।
আঙ্কলেসারিয়াকে টেলিফিল্ম টেরোরিস্ট চাচার প্রধান শিশু চরিত্রে অভিনয় করেন। রহিত রায় (তার চাচা) প্রযোজনায় প্রবীণ অভিনেতা রনিত রায় এবং টেলিভিশন অভিনেত্রী সাক্ষী তানওয়ারের কন্যা মিনির  ভূমিকায় তিনি অভিনয় করেছিলেন। তিনি ২০১১ সালে ক্রাইম পেট্রোলের একটি পর্বে হাজির হয়েছিলেন। তিনি গুড়ি মালহোত্রা  চরিত্রে অভিনয় করে ডিজনি টিভিতে একটি আবর্তক অক্ষর ধারাবাহিকে ।ধারাবাহিকটি ছিল  বেস্ট অফ লাক নিকি ( ভারতের সংস্করণ সৌভাগ্য চার্লি )।
জননী জন্মভূমিশ্চ স্বর্গাদপি গরীয়সী
জননী জন্মভূমিশ্চ স্বর্গাদপি গরীয়সী হলো সংস্কৃত ভাষায় একটি শ্লোকের অংশবিশেষ এবং নেপালের জাতীয় নীতিবাক্য।
অনুবাদ
"মা (জননী) ও জন্মভূমি স্বর্গের চেয়েও শ্রেয়।"
উৎস
চরণটি হিন্দু মহাকাব্য রামায়ণের কোনো পুনঃবৃত্তি থেকে আগত হতে পারে। তবে সমালোচক সংস্করণে এটি উপস্থিত নয়।
তার ওপর শ্লোকটির দুইটি রূপ পাওয়া যায়। প্রথম রূপে (৬:১২৪:১৭, মাদ্রাজের হিন্দু প্রচার প্রেস থেকে ১৯৩০ খ্রিষ্টাব্দে টি আর কৃষ্ণচারী এবং সম্পাদক টি আর বেঙ্কোবা চারী কর্তৃক প্রকাশিত সংস্করণে প্রাপ্ত ) ভরদ্বাজ মুনি রামের উদ্দেশ্যে বলেন:
मित्राणि धन धान्यानि प्रजानां सम्मतानिव | जननी जन्म भूमिश्च स्वर्गादपि गरीयसी || অনুবাদ: "মিত্র, ধন এবং ধান্যকে পৃথিবীতে সম্মানিত করা হয়। (কিন্তু) জননী ও জন্মভূমি স্বর্গের চেয়েও শ্রেয়।"
অন্য রূপ অনুযায়ী রাম লক্ষ্মণকে বলে: अपि स्वर्णमयी लङ्का न मे लक्ष्मण रोचते | जननी जन्मभूमिश्च स्वर्गादपि गरीयसी || অনুবাদ: "হে লক্ষ্মণ, এমনকি এই স্বর্ণময় লঙ্কাও আমাকে আকৃষ্ট করে না। জননী ও জন্মভূমি স্বর্গের চেয়েও শ্রেয়।"
বহিঃসংযোগ
http://www.lawcommission.gov.np/np/archives/846
ইসাবেলা ফোঁড়ানো
ইসাবেলা ফোঁড়ানো হল মহিলাদের যৌনাঙ্গ ফোঁড়ানো। এই অত্যন্ত গভীর ভগাঙ্কুর শ্যাফ্ট ভেদ করে ভগাঙ্কুরের নিচে থেকে এবং মূত্রনালীর ঠিক উপর থেকে শুরু করে এবং তারপরে ক্লিটোরাল শ্যাফ্টের মধ্য দিয়ে উঠে যায় এবং হুডের শীর্ষে বেরিয়ে আসে।
ইসাবেলা ফোঁড়ানো প্রথম নথিভুক্ত করা হয়েছিল পিয়ার্সিং ওয়ার্ল্ড ম্যাগাজিনের ১৭ সংখ্যায়। যেহেতু একটি ইসাবেলা ফোঁড়ানো ভগাঙ্কুরের খাদকে ছেদ করে, এটি স্নায়ুর ক্ষতির জন্য উচ্চ ঝুঁকি হিসাবে বিবেচিত হয় এবং তাই এটি অত্যন্ত বিরল। অন্যান্য মহিলাদের যৌনাঙ্গ ফোঁড়ানোর মতো, ইসাবেলা ফোঁড়ানো শারীরস্থান-নির্ভর। খুব ছোটো একটি ভগাঙ্কুর ভেদ করা বা ভগাঙ্কুরের খাদ এবং পৃষ্ঠীয় স্নায়ুর মধ্য দিয়ে ছিদ্র করার ফলে স্নায়ুর ক্ষতি হতে পারে। ভগাঙ্কুরের খাদ দিয়ে ছিদ্র করার ফলে অতিরিক্ত রক্তপাত হতে পারে এবং ভগাঙ্কুরে রক্তক্ষরণও হতে পারে। নিরাময় সময় ২-৩ মাস। ইসাবেলা ফোঁড়ানোর সাথে জড়িত অন্তর্নিহিত বিপদের প্রতিক্রিয়া হিসাবে নেফারতিতি ফোঁড়ানো উদ্ভাবিত হয়েছিল।
সুতাং রেলওয়ে স্টেশন
সুতাং রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে সুতাং রেলওয়ে স্টেশন তৈরি করা হয়।
পরিষেবা
সুতাং রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ফোরচেত্তে ফোঁড়ানো
ফোরচেত্তে ফোঁড়ানো (ইংরেজি:Fourchette piercing]] বা ফোরচেত্তে ভেদ হলো নারী যৌনাঙ্গ ফোঁড়ানো বা বিদ্ধকরণ। এটি ফ্রেনুলাম ল্যাবিওরাম পুডেনডি এলাকায়, ভালভার পিছনের রিমে একটি ছিদ্র করা হয়। অনেক লোকের এই অঞ্চলে ত্বকের চিমটিযুক্ত ফ্ল্যাপ থাকে না এবং এই ছিদ্রের জন্য উপযুক্ত নয়। অন্যথায়, বসানো এবং ছিদ্র তুলনামূলকভাবে সহজ হতে থাকে।
নিরাময় ও পরে যত্ন
নিরাময় সময় তুলনামূলকভাবে দ্রুত, সাধারণত চার থেকে ছয় সপ্তাহ। স্বাস্থ্যবিধি সাধারণত একটি উদ্বেগের বিষয়; মলদ্বারের কাছে ছিদ্র করা হয়, পরিধানকারীকে অবশ্যই নিশ্চিত করতে হবে যে, মলত্যাগের পরে এলাকাটি ভালভাবে পরিষ্কার করা হয়েছে।
ফেক ট্যাক্সি
ফেক ট্যাক্সি একটি পর্নোগ্রাফি ওয়েবসাইট, যা বাস্তবতা পর্নোগ্রাফি ঘরানার ভিডিও তৈরি করে। প্রতিষ্ঠাতা ও বর্তমান মালিক জনাথন টোড (ওরফে "দ্য ইউপর্ন গাই" এবং কেবল "জেটি")। যিনি ই্‌উপর্ন ওয়েবসাইটও প্রতিষ্ঠা করেছেন, এর সাথে সংশ্লিষ্ট ওয়েবসাইটসহ যার অনলাইন উপস্থিতি এবং সম্পদ পরিচালিত হয় মাইন্ডগিক কর্তৃক।
ইতিহাস
ফেক ট্যাক্সি ওয়েবসাইটটি এপ্রিল ২০১৩ রিয়ালি ইউসফুল লিমিটেড কর্তৃক উদ্ভূত হয়েছিল। রিয়ালি ইউসফুল অনুরূপ কতিপয় পর্নোগ্রাফি ওয়েবসাইট পরিচালনা করে। এর যুক্তরাজ্য ভিত্তিক মালিক, জেটি নামে পরিচিত, যাকে প্রাপ্তবয়স্ক শিল্পের সংবাদ ওয়েবসাইট এক্সবিআইজেড "বছরের প্রধান নির্বাহী" হিসাবে অভিহিত করেছিল। মাইন্ডগিক/ম্যানউইনের সাথে অংশীদার হওয়ার আগে, রিয়ালি ইউফুল লিমিটেড স্বতন্ত্রভাবে কাজ করেছে। ফেক ট্যাক্সির ভগিনী সাইটগুলির মধ্যে ফেক এজেন্ট এবং পাবলিক এজেন্ট অন্তর্ভুক্ত রয়েছে।
আগদাম মসজিদ
আগদাম মসজিদ (Ağdam məscidi)আজারবাইজানের আগদামের গৌস্ট শহরে অবস্থিত একটি মসজিদ। আগদামের গৌস্ট শহর আজারবাইজানের ডে জুরি অংশ তবে ডি ফ্যাক্টো আর্টসখ প্রজাতন্ত্রের দ্বারা নিয়ন্ত্রিত। নাগর্নো-কারাবাখ যুদ্ধে শহরের অনেক ভবন ধ্বংস হয়ে যায়। কিছু ভবন টিকে থাকে যার মধ্যে মসজিদটি অন্যতম।
ইতিহাস
স্থপতি কারবালাই সাফিখান কারাবাখী ১৮৬৮ থেকে ১৮৭০ সালের মধ্যে মসজিদটি নির্মাণ করেন। মসজিদটি কারাবাখ অঞ্চলে মসজিদের জন্য সাধারণ শৈলীতে নির্মিত হয়। যার অধীনে পাথরের কলাম দিয়ে দ্বিতল বিশিষ্ট চিত্রশালা এবং গম্বুজযুক্ত ছাদ ব্যবহার করা হয়েছে। এই শৈলীতে নির্মিত অন্যান্য মসজিদগুলির মধ্যে রয়েছে বারদা মসজিদ, শুশার ইউখারি গোবরের আগা মসজিদ, ফিজুলির একটি মসজিদ এবং গোরাদিজ গ্রামের একটি মসজিদ।
১৯৯২ সালের ২৯ ফেব্রুয়ারি কারাবাখ-আর্মেনিয়ান বাহিনীর দ্বারা খোজালির আক্রমণের পরে ২০০ জনের মরদেহ এই মসজিদে সমাহিত করা হয়। তবে মসজিদের পরিচালক সেয়িদ সাদিকভের মতে মসজিদে ৪৭৭ জনের মরদেহ সমাহিত করা হয়।
বর্তমান অবস্থা
মসজিদটি আগদমের টিকে থাকা কয়েকটি আবাসিক ভবনগুলির মধ্যে একটি। আজারবাইজানীয় সূত্র অনুসারে, মসজিদের ছাদ এবং চিলেকোঠা ভাঙ্গে ফেলা হয়, আর জানালা, দরজা, অভ্যন্তরীণ ভবন এমনকি পাথরের তলটিও ধ্বংস করা হয়।.
২০১০ সালের জুনে মসজিদে আসা আলোকচিত্ৰগ্রাহক আন্দ্রেই গালাফিয়েভ জানান যে "আগামের ধ্বংসাবশেষে দিনের বেলা ঘুরে বেড়ানো গবাদি পশুর খাদ্য ও গোবর দিয়ে মসজিদটির মেঝে পুরোপুরি নোংরা করা"। তার ছবিতে মসজিদের মধ্যে গবাদি পশু দেখানো হয়। এই প্রতিবেদনে আজারবাইজানীয় সংবাদপত্র এবং একটি তুরস্কের সংস্থা সমালোচনা ও অভিযোগ করে, যে মসজিদটি গরু এবং শূকরের আবাস্থল হিসাবে ব্যবহৃত হচ্ছে।
২০১০ সালের নভেম্বরে নাগর্নো-কারাবাখ সরকার ঘোষণা করে, যে মসজিদ এবং এর আশেপাশের জায়গাটি পরিষ্কার করা হয়েছে। তারা এও ঘোষণা করে যে আগদামের মসজিদ, পাশাপাশি শুশার মসজিদগুলিও সংস্কার করা হয়েছে।
সিনহা রেজিমেন্ট
শ্রীলঙ্কা সিনহা রেজিমেন্ট হচ্ছে শ্রীলঙ্কা সেনাবাহিনীর একটি পদাতিক রেজিমেন্ট। শ্রীলঙ্কা লাইট ইনফ্যান্ট্রির পরে এই রেজিমেন্ট সেনাবাহিনীর দ্বিতীয় পুরোনো রেজিমেন্ট।
১৯৫৬ সালের অক্টোবর মাসের ১ তারিখে শ্রীলঙ্কা লাইট ইনফ্যান্ট্রি রেজিমেন্টের কর্মকর্তা এবং সৈনিকদেরকে নিয়ে এই সিনহা রেজিমেন্টের প্রথম ব্যাটেলিয়ন তৈরি করা হয়। দ্বিতীয় বিশ্বযুদ্ধের সময়ে কমিশনপ্রাপ্ত লেঃ কর্নেল আর. ডি. জয়তিলক ছিলেন প্রথম ব্যাটেলিয়নের প্রথম অধিনায়ক।
পরকোট ইউনিয়ন
পরকোট বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
অবস্থান ও সীমানা
চাটখিল উপজেলার পশ্চিমাংশে পরকোট ইউনিয়নের অবস্থান। এ ইউনিয়নের দক্ষিণে সাহাপুর ইউনিয়ন, দক্ষিণ-পূর্বে হাটপুকুরিয়া ঘাটলাবাগ ইউনিয়ন, পূর্বে চাটখিল পৌরসভা, উত্তর-পূর্বে বদলকোট ইউনিয়ন, উত্তরে লক্ষ্মীপুর জেলার রামগঞ্জ উপজেলার ভোলাকোট ইউনিয়ন এবং পশ্চিমে লক্ষ্মীপুর জেলার রামগঞ্জ উপজেলার দরবেশপুর ইউনিয়ন অবস্থিত।
প্রশাসনিক কাঠামো
পরকোট ইউনিয়ন চাটখিল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
হাট-বাজার
এই ইউনিয়নের প্রসিদ্ধ বাজার দশঘরিয়া, এটি পূর্বে যুগীর হাট নামে অত্র অঞ্চলে পরিচিত ছিল। এ ছাড়াও এই ইউনিয়নে বাইশসিন্ধুর নামে আরও একটি প্রসিদ্ধ বাজার রয়েছে।
দক্ষিণ শালমারা-মানকাচর জেলা
দক্ষিণ শালমারা-মানকাচর জেলা অসমের ৩৫টি জেলার ভিতর নতুন জেলা। গুয়াহাটি থেকে প্রায় ২৪৫ কি.মি. দূরে অবস্থিত হাটশিঙিমারি এই জেলার সদর। জেলা গঠন হওয়ার আগে দক্ষিণ শালমারা-মানকাচর ধুবড়ী জেলার মহকুমা ছিল।
ইতিহাস
দক্ষিণ শালমারা-মানকাচর জেলা ধুবুড়ি জেলার অংশবিশেষ নিয়ে ২০১৬ সালে গঠন করা হয়। ১৫ আগস্ট ২০১৫ সালে অসমের মুখ্যমন্ত্রী তরুণ গগৈ ৫টি নতুন জেলা ঘোষণা করেছিলেন, দক্ষিণ শালমারা-মানকাচর জেলা এই ৫টি নতুন জেলার ভিতর অন্যতম। ৯ ফেব্রুয়ারি ২০১৬ সালে হাটশিঙিমারির এক সরকারি অনুষ্ঠানে সহস্র নাগরিকের উপস্থিতিতে উপায়ুক্ত এম.আই. আহমেদ দক্ষিণ শালমারা-মানকাচরকে নতুন জেলারূপে উদ্বোধন করেন।
ভৌগোলিক অবস্থান
দক্ষিণ শালমারা ও মানকাচর জেলার ক্ষেত্রফল । এর পশ্চিম ও দক্ষিণে বাংলাদেশ, উত্তরে গোয়ালপাড়া জেলা ও ধুবুড়ি জেলা এববং পূর্ব ও দক্ষিণে মেঘালয় অবস্থিত।
ভাষা
নবগঠিত দক্ষিণ শালমারা মানকাচর জেলায় প্রচলিত ভাষাসমূহের পাইচিত্র তালিকা নিম্নরূপ -
ব্রুস অক্সেনফোর্ড
ব্রুস নিকোলাস জেমস অক্সেনফোর্ড (Bruce Nicholas James Oxenford; জন্ম: ৫ মার্চ, ১৯৬০) অস্ট্রেলিয়ায় জন্মগ্রহণকারী ক্রিকেট আম্পায়ার ও সাবেক ক্রিকেটার। ২০০৮ সাল থেকে আন্তর্জাতিক ক্রিকেট কাউন্সিলের তালিকাভূক্ত আন্তর্জাতিক আম্পায়ার হিসেবে একদিনের আন্তর্জাতিক ক্রিকেট খেলার মাধ্যমে তার অভিষেক ঘটে। এছাড়াও, ২০১০ সালে প্রথমবারের মতো টেস্ট ক্রিকেট খেলা পরিচালনা করেছেন।
২৬ সেপ্টেম্বর, ২০১২ তারিখে আম্পায়ারদের সর্বোচ্চ স্তর আইসিসি’র সেরা আম্পায়ার তালিকায় অন্তর্ভুক্ত হন। ঐদিন তারই স্বদেশী সাইমন টাওফেল অবসর নেন ও আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হন।
অক্সেনফোর্ড ১৯৯১/৯২ ও ১৯৯২/৯৩ মৌসুমে কুইন্সল্যান্ডের পক্ষ হয়ে আটটি প্রথম-শ্রেণীর ক্রিকেট খেলায় অংশগ্রহণ করেন।
আম্পায়ার
ব্রুস অক্সেনফোর্ড ১৯৯৮ সালে আম্পায়ার জীবন শুরু করেন। ২০০১ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন। ২০০৩ সালে ১২-সদস্যবিশিষ্ট জাতীয় আম্পায়ার প্যানেলে অন্তর্ভুক্ত হন। ২০০৭/০৮ মৌসুমে ক্রিকেট অস্ট্রেলিয়ার পক্ষ থেকে আইসিসি আন্তর্জাতিক তৃতীয় আম্পায়ার তালিকায় অন্তর্ভুক্তির জন্য তার নাম প্রস্তাব করা হয়।
২০১০ সালের ডিসেম্বর মাসে শ্রীলঙ্কার ক্যান্ডিতে অনুষ্ঠিতি শ্রীলঙ্কা বনাম ওয়েস্ট ইন্ডিজের মধ্যকার টেস্টের মাধ্যমে আম্পায়ার হিসেবে খেলা পরিচালনা করার প্রথম সুযোগ পান।
বিতর্ক
১৯ ফেব্রুয়ারি, ২০১২ তারিখে অক্সেনফোর্ড অস্ট্রেলিয়া বনাম ভারতের মধ্যকার খেলায় তৃতীয় আম্পায়ারের দায়িত্ব পালন করেন। ঐদিন তিনি ভুলক্রমে (আউট) বোতামে চাপ দিয়ে মাইক হাসিকে আউট দেন। অক্সেনফোর্ড বিষয়টি দ্রুত বুঝতে পেরে তাড়াতাড়ি সিদ্ধান্ত পরিবর্তন করেন।